પ્રોજેક્ટોના સ્થળે અસરગ્રસ્ત સમુદાયોનો અધિકાર 2013માં સૌથી વધુ સ્પષ્ટ રીતે પ્રદર્શિત થયો હતો. ત્યારે ઓડિશાના નિયમગિરી પર્વતોમાં રહેલા ડોંગરીયા કોન્ધ લોકોએ વેદાંત માલિકીની બોક્સાઇટ ખાણને મંજૂર કરેલા અધિકારોને નકારી કાઢ્યા હતા. આ ખાણો પરના પોતાના અધિકારને અનુસૂચિત જનજાતિ અને અન્ય પરંપરાગત વન નિવાસીઓ (વન અધિકારોની માન્યતા) અધિનિયમ, 2006 હેઠળ સુરક્ષિત કર્યા હતા. તેમના આંદોલનને સમગ્ર વિશ્વમાં પ્રેરણાદાયી માનવામાં આવતું હતું. ગત વર્ષે કેન્દ્રીય ગૃહ મંત્રાલયે ભારપૂર્વક કહ્યું હતું કે નિયમગીરી સુરક્ષા સમિતિએ બોક્સાઇટ ખાણ સામે કરાયેલા વિરોધમાં માઓવાદીઓ સંકળાયેલા હતા. કેન્દ્ર અને રાજ્ય સરકારો દ્વારા આ પ્રકારના પ્રતિભાવ માળખાકીય સુવિધાઓ અને અન્ય પ્રકલ્પોમાં આપવામાં આવે છે. જેમાં માની લેવામાં આવે છે કે તે કહેવાતા "ઉગ્રવાદીઓ"નું કારસ્તાન છે જે ચિંતાજનક છે. તેમાં એ વાતનો અસ્વિકાર કરવામાં આવે છે કે સામાન્ય લોકો આજે પોતાના અધિકારો, પ્રશ્નો કરવાના અધિકારોને લઈને બહુ સચેત થયા છે.